


KĖDAINIŲ RAJONO SAVIVALDYBĖS TARYBA 

SPRENDIMAS
[bookmark: _Hlk157764978]DĖL KAUNO REGIONO PLĖTROS TARYBOS DALYVIO MOKESČIO 

2024 m. vasario 15 d. Nr. TS-5
Kėdainiai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos regioninės plėtros įstatymo 21 straipsnio 1 dalies 9 punktu, Kauno regiono plėtros tarybos nuostatų, patvirtintų Kauno regiono plėtros tarybos steigiamojo susirinkimo 2020 m. lapkričio 30 d. sprendimu Nr. 2 „Dėl Kauno regiono plėtros tarybos nuostatų patvirtinimo“, 18 punktu ir atsižvelgdama į Kauno regiono plėtros tarybos 2023 m. gruodžio 7 d. raštą Nr. 3S-150 „Dėl Kauno regiono plėtros tarybos dalyvių mokesčių“ ir 2023 m. gruodžio 20 d. raštą Nr. 3S-157 „Dėl Kauno regiono funkcinės zonos strategijos rengimo“, Kėdainių rajono savivaldybės taryba  nusprendžia:
 	1. Įgalioti Kėdainių rajono savivaldybės merą Valentiną Tamulį balsuoti „už“ Kauno regiono plėtros tarybos visuotiniame dalyvių susirinkime dėl Kauno regiono plėtros tarybos dalyvių mokesčių dydžio ir mokėjimo tvarkos nustatymo.
	2. Numatyti reikalingas lėšas – 4 800,00 Eur Kėdainių rajono savivaldybės 2024 metų biudžete Kauno regiono plėtros tarybos (toliau – Taryba) metiniam dalyvio mokesčiui sumokėti ir su Kauno regiono funkcinės zonos strategijos rengimu, įgyvendinimo koordinavimu, stebėsenos perdavimu Tarybos administracijai susijusioms funkcijoms vykdyti.
	Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

